אנדרה קאבוש

אנדרה קאבוש (במקור אדה כ"ץ, ; 5 בנובמבר 1906 – 4 בנובמבר 1944) היה סייף יהודי-הונגרי. אלוף אולימפי בעל 4 מדליות מהן 3 זהב משתי אולימפיאדות (לוס אנג'לס 1932 וברלין 1936) ואלוף עולם בעל 7 מדליות מהן 6 זהב.

קאבוש נלקח לשרות העבודה (עבודות כפייה לגברים יהודים עבור הצבא ההונגרי) בזמן השואה, ובהמשך חזר לבודפשט ופעל במחתרת האנטי-נאצית עד למותו ב-1944 בנסיבות שלא הובררו עד תום.

==ביוגרפיה==
קאבוש החל את קריירת הסיוף כאשר קיבל מידיד ציוד לסיוף כמתנת יום הולדת. לאחר שקיבל את המתנה, הסתיר אותה בארונו, אך כאשר הידיד התגרה בו, נרשם למועדון סיוף, והפך לאחד הסייפים הטובים בעולם בזמנו.

ב-1928 זכה באליפות סלובקיה במדליית הזהב בסיוף בחרב. ב-1931 זכה במדליית הכסף באליפות העולם בסיף בתחרות החרב. ב-1933 וב-1934 זכה במדליות זהב אישיות באליפות העולם, וב-1931, 1933, 1934 ו-1935 זכה במדליות הזהב הקבוצתיות. בין חבריו לקבוצה היו היהודים אטילה פטשאואר ושנדור גומבוש.

===אלוף אולימפי===
באולימפיאדת לוס אנג'לס (1932) זכה קאבוש במדליית זהב קבוצתית, ובמדליית ארד אישית בחרב. בתחרויות הקבוצתיות ניצחה קבוצתו את ארצות הברית (3-13), איטליה (2-9) ופולין (1-9) בגמר.

קאבוש לא היה משופע באמצעים כחבריו לקבוצה, שהיו לרוב ממשפחות עשירות. בעקבות ניצחונו באליפות אירופה ב-1934, פרש מהסיוף לזמן מה כדי לפתוח חנות מכולת. לאחר שמצא פטרון עשיר, שב לסייף, והוביל את הונגריה לניצחון נוסף באליפות אירופה ב-1935.

באולימפיאדת ברלין (1936) זכה קאבוש בשתי מדליות זהב. הוא הוביל את קבוצתו למדליית הזהב פעם נוספת, כשהיא בלתי מנוצחת, וזכה במדליית הזהב האישית בחרב עם 24 ניצחונות ב-25 קרבות.

==עבודות כפייה ומוות==
עם פרוץ מלחמת העולם השנייה, השתנה לרעה מצבם של יהודי הונגריה. קאבוש נלקח לשירות העבודה (עבודות כפייה לגברים יהודים עבור הצבא ההונגרי) ושהה שם במשך 5 חודשים. לאחר מכן שהה במחנות הצבא ההונגרי ולימד את הקצינים סיוף. בעזרת קצין צבא ידידותי נשלח ביוני 1944 לקרובי משפחה בבודפשט ושהה בביתם, תוך שהוא פעיל במסגרת המחתרת ההונגרית. בנובמבר 1944 נסע בעגלה עם סוסים על גשר מרגיט בבודפשט, כאשר תקלה טכנית הביאה לפיצוץ מתקן שהצמידו הגרמנים לגשר, בציפייה לבואו של הצבא האדום. קאבוש, ועמו רבים אחרים, טבעו בנהר הדנובה. ישנם דיווחים סותרים על מותו, אך כולם מציינים כי טבע בדנובה בראשית נובמבר 1944.

ב-1986 הונצח קאבוש ביד לאיש הספורט היהודי במכון וינגייט.

==קישורים חיצוניים==

* [https://web.archive.org/web/20070418191632/http://jewishsports.net/BioPages/EndreKabos.htm ביוגרפיה] יד לאיש הספורט היהודי.
* [https://web.archive.org/web/20080216100518/http://www.databaseolympics.com/players/playerpage.htm?ilkid=KABOSEND01 הישגים אולימפיים]
* [https://web.archive.org/web/20070418191632/http://jewishsports.net/BioPages/EndreKabos.htm ביוגרפיה באתר הספורט היהודי]
* [http://www.jewsinsports.org/Olympics.asp?sport=olympics&ID=44 ביוגרפיה באתר היהודים בספורט]
* [http://books.google.com/books?id=lvszXWxqAR4C&pg=RA1-PA75&lpg=RA1-PA75&dq=%22jewish+sports+legends%22+allan+jay&source=web&ots=37b0Eu9H41&sig=VtctN-ReJZybhmupnjSBdU3MstE#PRA1-PA76,M1 ביוגרפיה באתר אגדות ספורט יהודיות]
* [http://www.ushmm.org/museum/exhibit/online/olympics/zcd070.htm תמונה במוזיאון השואה]
* [http://www.bibl.u-szeged.hu/ha/sport/olimpiak/kabos_bio.html ביוגרפיה בהונגרית]
* 
* 
* 

קטגוריה:אלופים אולימפיים: סייפים
קטגוריה:אלופים אולימפיים יהודים
קטגוריה:סייפים הונגרים
קטגוריה:סייפים יהודים
קטגוריה:ספורטאים יהודים בשואה
קטגוריה:סייפים באולימפיאדת לוס אנג'לס (1932)
קטגוריה:סייפים באולימפיאדת ברלין (1936)
קטגוריה:משתתפים יהודים באולימפיאדת לוס אנג'לס (1932)
קטגוריה:משתתפים יהודים באולימפיאדת ברלין (1936)
קטגוריה:חברי היכל התהילה של הספורטאים היהודים: הונגרים
קטגוריה:אישים במחנות שרות העבודה (הונגריה)
קטגוריה:יהודים בשואה: הונגריה
קטגוריה:ספורטאים שנספו בשואה
קטגוריה:הונגרים שנולדו ב-1906
קטגוריה:הונגרים שנפטרו ב-1944